Ma neṭṭef tantala n teqbaylit i d yezgan di tmurt n Lzzayer d amedya n userwes ad ttnaf temgarad d temslayin ines akked d tantaliyin i as-d yezzin aladɣa deg uswir asnilsan, amgarad gar tantaliyin-agi yekka-d seg umbaɛad gara-sent, akken i d-yenna S.CHAKER: « amsefhem ger imaziɣen ixuṣ aṭas imi mbaɛaden », ma d L.GALAND yenna-d: « timnaḍin yellan di tmazɣa ur ddint ara akk deg yiwen ubrid n temhazt, ur ɛdilent ara lǧiran, ur tenttḥuza ara yiwet n tezrirt. Ay-agi yegla-d s temḍawit gar-asent». Amgarrad-agi yellan gar-asent yettbinid-d deg umawal d temsislit, akked tseddast xas akken tantaliyin-agi cerkent-tent kra n wawalen akked ilugan n tseddast.